Observ. Ex horto botanico Berolinensi, et e semine Capensi enatam, oliin accepi hanc 
plantam, quam in juvenili statu primo pro varietate A. semimargaritiferae habui. 
Serius putavi eain rectius ad A. semiglabratam esse referendam, (ut dixi in Observ. 
ad hanc speciem;J sed hodie quam adulta evaserit, haec planta a speciebus 
ambabus valde recedit, et quasi intermediam inter A. albicantem et A. semiglabratam 
se praebet. Foliis albicantibus, re vera, crustaque cartilaginea obductis a primam 
spectat, et tuberculis margaritaceis, partim evanidis, ad secundam. Pro specie 
propria ergo haberi debet, transitionem a sectione quinta ad sextam efficiente. 
Caulis hucusque simplex remanet absque sobolibus radicalibus aut intrafoliaceis. 
